
APROBAT ÎN C.A. din 10.09.2024
CRITERII DE ACORDARE A BURSELOR
Anul școlar 2024 – 2025
  Având în vedere faptul că bursele se revizuiesc la fiecare început de an școlar, vă comunicăm că până la data de 03 octombrie 2024 se pot depune dosarele în vederea obţinerii burselor școlare.
1. In anul școlar 2024-2025 cf ORDIN 5518/11.07.2024, se pot cumula următoarele tipuri de burse ( elevii pot opta pentru 2 tipuri de burse): bursa socială, cu bursa de merit sau cu  bursa de reziliență;
2. Cuantumul lunar al burselor este următorul:
     - bursa de merit – 450 lei/lună pe perioada cursurilor școlare ; 

     - bursa de reziliență – 300 lei/lună pe perioada cursurilor școlare ;

     - bursa socială – 300 lei/lună pe perioada anului școlar.

1. BURSĂ SOCIALĂ:  se acordă elevilor proveniți  din familii care îndeplinesc cumulativ următoarele condiții :
           - nu realizează un venit net mediu lunar pe membru de familie, pe ultimele 12 luni (01.09.20203-31.08.2024 2024), mai mare de 50% din salariul minim net pe economie, respectiv maxim 1182 lei / membru de familie/lună;
               -la stabilirea venitului mediu net lunar pe mebru de familie se iau în calcul toate veniturile nete realizate de membrii familiei, supuse impozitării. Prin venituri nete se înțelege totalitatea sumelor primite/realizate de persoana singură, respectiv de fiecare membru al familiei, conform Legii nr. 227/2015 privind Codul fiscal, cu modificările și completările ulterioare. 
        - beneficiari: elevii din clasele pregatitoare –clasa a VIII-a

                  Acte necesare :
· Cerere tip (se obține de la secretariatul școlii/învățătoare/profesori diriginți)
· Copie după certificatul de naștere/carte de identitate a tuturor copiilor minori aflați în întreținere;
· Copie după cartea de identitate/buletin și certificat de căsătorie ale părinților;
· Adeverinţă de salariu cu venitul net pe ultimele 12 luni (01.09.2023-31.08.2024) pentru membrii familiei care sunt angajați (dacă este cazul);
· Cupoane pensie, şomaj, pensie urmaş etc.;
· Adeverinţă de la ANAF (se eliberează de către secretariatul școlii);
· Declaraţii pe propria răspundere că în ultimele 12 luni nu obţinut niciun venit cu caracter permanent (se obține de la secretariatul școlii/învățătoare/profesori diriginți);
· Copie xerox după sentinţa de divorţ (dacă este cazul);
· Adeverință de venit APIA (dacă este cazul).
Pentru elevii cu unul sau ambii părinți decedați, ori elevi asupra cărora a fost instituită o măsură de protecție specială, respectiv plasamentul/plasamentul de urgență, nu se ia în considerare nivelul venitului mediu pe membru de familie.
Pentru aceste categorii este nevoie de acte doveditoare suplimentare, precum:

· document justificativ dare în plasament/plasament de urgență;

· certificat de deces părinte/părinți;
2. Bursa de merit se acordă elevilor claselor VI – VIII, în baza rezultatelor obținute în anul școlar 2023 – 2024. 
Criterii de acordare: 

· elevilor din clasele gimnaziale, cu excepția celor din clasa a V-a, care în anul școlar 2023-2024 au obținut media anuală mai mare sau egală cu 9.50 și au avut media 10 (zece) la purtare. Acordarea bursei nu este condiționată de venit sau alte acte, aceasta fiind acordată pe baza unei liste întocmite de către dirigintele clasei, înaintată către secretariat.
· pentru elevii din clasa a V – a, bursa de merit se acordă pe baza mediei primelor două intervale de învățare din anul școlar 2024-2025, mai mare sau egală cu 9.50. Elevii vor primi bursa începând cu luna ianuarie 2025.
3. Bursa de reziliență se acordă elevilor claselor VI – VIII, în baza rezultatelor obținute în anul școlar 2023 – 2024. 
Criterii de acordare: 

· elevilor din clasele gimnaziale, cu excepția celor din clasa a V-a, care în anul școlar 2023-2024 au obținut media anuală mai mare sau egală cu 7 (șapte)) și au avut media 10 (zece) la purtare. Acordarea bursei nu este condiționată de venit sau alte acte, aceasta fiind acordată pe baza unei liste întocmite de către dirigintele clasei, înaintată către secretariat.
· pentru elevii din clasa a V – a, bursa de merit se acordă pe baza mediei primelor două intervale de învățare din anul școlar 2024-2025, mai mare sau egală cu 7 (șapte). Elevii vor primi bursa începând cu luna ianuarie 2025.
ATENȚIE: Numărul de elevi beneficiari ai bursei de merit acordate pe bază de medie, cumulat cu numărul de elevi beneficiari ai bursei de reziliență, acordată pe bază de medie, este de 30% din numărul de elevi ai fiecărei clase de gimnaziu, dintr-o unitate de învățământ preuniversitar de stat.
În termen de 5 zile de la încheierea perioade de depunere a dosarelor părinții mai pot aduce completări, sau modificări dosarelor incomplete ori greșite, la cererea comisiei de acordare a burselor școlare.

În cazul în care elevul acumulează 10 sau mai multe absențe nemotivate într-o lună, nu mai primește de niciun tip de bursă pentru luna respectivă.

PERIOADA DE DEPUNERE A DOSARELOR DE BURSĂ: 10.09.2024 – 03.10.2024
Director,

